projecte-aina/catalan_government_crawling huggingface dataset:
L'Estadística del Consum Energètic del Sector Industrial (ECESI) és una eina imprescindible per tal d'elaborar les Estadístiques Energètiques de Catalunya, i està contemplada en la llei del Pla Estadístic de Catalunya aprovat pel Parlament de Catalunya.
L'objectiu de l'ECESI és quantificar el consum energètic per sectors d'activitat econòmica i per formes d'energia de la industria manufacturera de Catalunya.
L'ECESI consta d'una operació estadística adreçada a una mostra restringida dels aproximadament entre 3.000 i 4.000 establiments industrials més importants de Catalunya segons el seu nivell de consum energètic i sector d'activitat econòmica (aproximadament el 10% del total d'establiments industrials).
La mostra enquestada representa, aproximadament, el 90% del consum elèctric i el 97% del consum tèrmic del sector industrial català.
Es tracta d'establiments amb activitat manufacturera sense incloure els establiments amb activitat dins el sector energètic, així com tampoc el sector de la construcció i obres públiques.
Mitjançant aquesta estadística s'obté una informació molt acurada del consum d'energia final al sector industrial a nivell provincial per a totes les formes d'energia (fòssils i renovables).
L'obtenció d'aquesta informació és molt important tant per a disposar d'una estadística detallada i fiable, com per a aconseguir un coneixement el més complet possible de les necessitats energètiques de la indústria a Catalunya, element imprescindible per a la planificació energètica.
Els principals resultats de l'Estadística del Consum Energètic del Sector Industrial de Catalunya en el període 2003-2014 es poden consultar en els documents següents:
Data d'actualització: desembre de 2014.
Data d'actualització: agost de 2012.
Les càpsules energètiques són materials que l'ICAEN posa a disposició de tots els responsables energètics de plantes industrials per tal que puguin dur a terme les seves pròpies campanyes de conscienciació.
En aquestes càpsules hi ha un conjunt de recomanacions sobre bones pràctiques a la indústria per tal d'identificar i comunicar correctament les possibles incidències que repercuteixin en un consum energètic excessiu.
El missatge de les bones pràctiques i el correcte ús de les instal·lacions està destinat al conjunt de treballadors d'una planta industrial.
Aquesta informació és d'interès per a totes les empreses que vulguin implantar un canvi cultural dins de la seva planta i és d'especial interès a aquelles empreses que vulguin implantar un sistema de gestió energètica sota la normativa ISO-50.001, ja que d'acord amb aquest estàndard es necessari realitzar una política de comunicació interna per la conscienciació en l'estalvi i l'eficiència energètica.
Aquests materials es troben disponibles en format vídeo i en format pòster i es poden descarregar des dels enllaços següents:
El 17 de juny de 2017 el Programa operatiu FEDER de creixement sostenible 2014-2020 llença les bases i primera convocatòria de Subvencions a projectes singulars d'entitats locals que afavoreixin el pas a una economia baixa en carboni pel Reial Decret 616/2017.
A partir del 18 de juliol de 2017, fins el 31 de desembre de 2020 o l'esgotament dels fons.
Municipis o agrupacions de municipis sense límit de nombre d'habitants, així com Ceuta i Melilla.
Només es pot realitzar a la seu electrònica del IDAE, per signatura electrònica dels representants.
Un cop s'inicia el tràmit es disposa de 15 dies per completar tota la documentació.
La data d'entrada de tota la informació és la que compte per l'ordre d'entrada (règim reglat).
Els projectes elegibles han d'aconseguir la reducció d'emissions de diòxid de carboni per mitjà d'alguna de les 3 tipologies (en el catàleg d'actuacions de l'annex del Reial Decret 616/2017, s'especifica l'import mínim i màxim de la inversió elegible):
Despeses posteriors a la resolució d'ajuts corresponents a feines tècniques, projecte, direcció facultativa, Obra civil, instal·lació, equips i material, IVA no compensat.
No són elegibles: llicencies, taxes, tributs, o despeses pròpies de personal, generals, etc.
Amb altres ajudes o subvencions per a la mateixa finalitat que puguin ser atorgades per qualsevol Administració pública o organisme o ent públic, nacional o internacional.
També amb un préstec del 100% de la inversió elegible a interès 0%, que ofereix el mateix programa.
50% de la despesa subvencionable, amb un màxim de 5 milions d'Euros per Ajuntament.
Es preveu la possibilitat de dotar bestretes de fins el 40% sobre l'ajuda atorgada, sempre que es compleixin les condicions establertes en l'art 131, punt 4 del Reglament UE 1303/2013 de disposicions comuns.
Els ajuts a la rehabilitació dels interiors dels habitatges milloren les condicions de vida de les persones i contribueixen a defensar el dret de la ciutadania a un habitatge digne.
La convocatòria d'ajuts a la rehabilitació d'interiors d'habitatges per incorporar a la Borsa d'Habitatges de Lloguer de Barcelona per a l'any 2019 té la Ref.
En el cas de sol·licituds per incorporar els habitatges a la Borsa d'Habitatge de Lloguer, la concessió de la subvenció està condicionada a la inclusió dels habitatges esmentats en aquest programa per un període de cinc anys.
Aquesta convocatòria té una dotació pressupostària de 300.000,00 euros, condicionada a l'existència i disponibilitat de crèdit en l'exercici pressupostari 2019.
El període per presentar les sol·licituds està obert fins el 29/11/2019.
Poden ser beneficiàries d'aquesta subvenció les persones físiques o jurídiques propietàries d'un habitatge del mercat lliure que posin l'immoble a disposició de la Borsa d'Habitatge de Lloguer de Barcelona i compleixin amb els requisits de la convocatòria.
Els tràmits es poden realitzar a qualsevol de les Oficines de l' Habitatge de Barcelona.
Els ajuts són en règim de concurrència no competitiva.
Les actuacions a l'interior d'habitatges per incorporar a la Borsa d'Habitatges de Lloguer de Barcelona han de tenir per objectiu l'adequació i la millora de l'habitabilitat.
En aquests casos, sempre que el contracte de lloguer que es formalitzi tingui una durada d'un any prorrogable fins a cinc anys, la subvenció serà del 100% del cost de l'actuació, fins a un màxim de 20.000 euros per habitatge (IVA inclòs).
Actuacions a l'interior d'habitatges per incorporar a la Borsa d'Habitatges de Lloguer de Barcelona:
El Consorci de l'habitatge de Barcelona emetrà un informe tècnic previ a l'inici de les obres en el qual s'indicaran les actuacions que cal dur a terme per accedir a les subvencions.
RESOLUCIÓ EMC/2935/2018, d'11 de desembre, per la qual es fa pública la convocatòria de l'any 2018 per a la concessió de subvencions per a sistemes d'emmagatzematge d'energia elèctrica amb bateries associats a instal·lacions fotovoltaiques d'autoconsum.
Es consideraran subvencionables aquells sistemes d'emmagatzematge d'energia elèctrica amb bateries de la tecnologia ió-liti que formin part d'una instal·lació fotovoltaica acollida a qualsevol de les modalitats d'autoconsum d'energia elèctrica que defineix l'article 9 de la Llei 24/2013, de 26 de desembre, del Sector Elèctric, ubicats en edificis d'ús residencial domèstic que s'instal·lin dintre del territori català.
No seran subvencionables els sistemes d'emmagatzematge per instal·lacions aïllades.
Poden ser beneficiàries d'aquests ajuts:
a) Les persones físiques que no desenvolupin una activitat econòmica.
L'import de la subvenció serà del 60% del cost total de les despeses subvencionables del sistema d'emmagatzematge amb bateries de la tecnologia ió-liti, amb un límit de 5.000 euros per sistema.
El termini de presentació de la sol·licitud, juntament amb la documentació i els annexos corresponents, comença l'endemà de la publicació de la Convocatòria al DOGC i finalitza el 15 de gener de 2019.
El termini màxim d'execució serà des de l'1 de gener de 2018 i fins el 30 de setembre de 2019.
El termini màxim de presentació de la documentació justificativa és de set dies hàbils a comptar des de l'endemà de la finalització del termini d'execució de l'actuació, finalitzant el 09/10/2019.
El procediment de concessió de les subvencions és el de concurrència no competitiva.
El criteri d'atorgament de les subvencions serà l'ordre cronològic de presentació de les sol·licituds fins a exhaurir la dotació pressupostària indicada a la resolució de la convocatòria.
La dotació pressupostària és de 360.000€.
Per a justificar l'ajut sol·licitat serà necessària la incorporació del logotip de l'Institut Català d'Energia que es pot descarregar a continuació.
RESOLUCIÓ EMC/2246/2017, de 18 de setembre, per la qual es fa pública la convocatòria de l'any 2017 per a la concessió de subvencions per a sistemes d'emmagatzematge d'energia elèctrica amb bateries associats a instal·lacions fotovoltaiques d'autoconsum.
Es consideraran subvencionables aquells sistemes d'emmagatzematge d'energia elèctrica amb bateries de la tecnologia ió-liti que formin part d'una instal·lació fotovoltaica que estigui connectada a l'interior d'una xarxa acollida a qualsevol de les modalitats d'autoconsum d'energia elèctrica que defineix l'article 9 de la Llei 24/2013, de 26 de desembre, del Sector Elèctric, ubicats en edificis d'ús residencial domèstic que s'instal·lin dintre del territori català.
No seran subvencionables els sistemes d'emmagatzematge per instal·lacions aïllades.
Poden ser beneficiàries d'aquests ajuts:
a) Les persones físiques que no desenvolupin una activitat econòmica.
L'import de la subvenció serà, com a màxim, del 70% del cost total de les despeses del sistema d'emmagatzematge amb bateries de la tecnologia ió-liti, amb un límit de 5.000 euros per sistema.
El termini de presentació de la sol·licitud, juntament amb la documentació i els annexos corresponents, és de 10 dies hàbils des de l'endemà de la publicació de la convocatòria al DOGC, del 29/9/2017 a 13/10/2017.
El termini màxim d'execució serà des de l'1 de gener de 2017 i fins a 40 dies hàbils a comptar des de l'endemà de la data de finalització del termini de presentació de sol·licituds, finalitzant el 13/12/2017.
El termini màxim de presentació de la documentació justificativa és de set dies hàbils a comptar des de l'endemà de la finalització del termini d'execució de l'actuació, finalitzant el 22/12/2017.
La dotació pressupostària serà de 360.000€
El procediment de concessió de les subvencions és el de concurrència no competitiva.
El criteri d'atorgament de les subvencions serà l'ordre cronològic de presentació de les sol·licituds fins a exhaurir la dotació pressupostària indicada a la resolució de la convocatòria.
Per a justificar l'ajut sol·licitat serà necesària la incorporació del logotip de l'Institut Català d'Energia que es pot descarregar a continuació.
Ajuts a la rehabilitació d'edificis de tipologia residencial col·lectiva i habitatges específiques per als municipis que integren l'àrea metropolitana de Barcelona.
Les actuacions subvencionables són les següents:
Aquesta convocatòria compta amb una dotació pressupostària de 1.300.505,35 €, per a la totalitat de les actuacions relatives a l'adequació i a la obtenció de l'habitabilitat per a habitatges individuals o unifamiliars de l'àrea metropolitana de Barcelona.
Es fixa una quantia addicional que no requerirà d'ampliació ni d'una nova convocatòria per import de 850.094,89 euros corresponents a anteriors convocatòries, la despesa de les quals ha estat inferior a la inicialment prevista.
Per sol·licitar formar part de la convocatòria disposeu des del 21 de gener de 2019 fins el 31 d'octubre de 2019.
Un cop obtinguda la validació de la documentació per part del Consorci, podreu presentar la sol·licitud d'ajuts fins el 31 de desembre de 2019.
Recordeu que es pot tancar l'admissió de sol·licituds en dates anteriors, si s'esgota la dotació pressupostària.
El Consorci de l'Habitatge de l'Àrea Metropolitana de Barcelona emetrà un comunicat tècnic previ a l'inici de les obres.
Podran acollir-se a aquesta convocatòria aquells habitatges individuals o unifamiliars ubicats en els municipis de l'àrea metropolitana de Barcelona (excepte el municipi de Barcelona, on actua el Consorci de l'Habitatge de la mateixa ciutat ), que compleixen els requisits de la convocatòria: L'habitatge ha d'haver estat construït abans de l'any 1996.
Resten exclosos d'aquesta convocatòria els habitatges d'ús turístic.
la documentació per formar part de la convocatòria i la sol·licitud dels ajuts, s'han de presentar a l' Oficina Local d'Habitatge o Oficina d'Atenció Ciutadana del municipi.
Els ajuts són en règim de concurrència no competitiva.
La quantia màxima de les subvencions a concedir per habitatge no podrà superar el 40% del pressupost subvencionable, ni l'import de 3.000 euros per habitatge.
A efectes del càlcul de la subvenció no s'inclouran impostos, taxes o tributs.
En cas que l'habitatge s'incorpori a la Borsa local de lloguer aquesta quantia màxima serà de 6.000 euros.
Concessió de subvencions pel Programa d'ajuts a la Rehabilitació Energètica d'Edificis (PREE) Reial decret 737/2020 de 4 d'agost de 2020
A continuació podreu trobar un resum de la informació més rellevant de les bases reguladores per a cada una de les actuacions subvencionables:
Segons el Reial decret 737/2020 de 6 d'agost, els beneficiaris són les Comunitats Autònomes, ja que són aquestes les que s'encarreguen de tramitar els aujts i fer-los arribar als seus destinataris finals, que són els següents:
Destinataris últims dels ajuts (residència fiscal a Espanya):
Des de l'endemà de la publicació al DOGC de la convocatòria d'ajuts fins el 31 de juliol de 2021 o quan s'esgoti el pressupost disponible.
La previsió és que la convocatòria es publiqui durant el mes de novembre de 2020.
18 mesos des de la data de notificació de la resolució de la concessió de l'ajuda.
La notificació de la resolució per part de l'administració es pot allargar fins a 6 mesos a comptar des de la sol·licitud.
La sol·licitud serà telemàtica i s'haurà de presentar mitjançant signatura digital.
Segons el tipus de beneficiari s'utilitzarà un canal o un altre segons especifiqui la convocatòria.
Règim reglat de concurrència simple.
Les sol·licituds seran ateses per rigorós ordre de presentació fins que s'esgoti el pressupost.
El Ministeri de Presidència a finals del 2014 va publicar el Real Decreto 1055/2014, de 12 de desembre, pel que es crea un mecanisme de compensació de costos d'emissions per aquestes empreses industrials, i any rere any es van publicant les convocatòries per els ajuts regulats per les bases publicades en aquest Real Decret.
El 12 de juliol s'ha publicat al BOE la modificació de les bases publicades en el 2014.
Evitar, en la mesura possible, que un beneficiari estigui exposat a un risc significatiu de «fuita de carboni», si els seus competidors de tercers països no s'enfronten als mateixos costos de CO 2 en els preus de l'electricitat i si el beneficiari no pot repercutir aquests costos en els preus del producte sense perdre una part significativa del mercat.
Pendent de la convocatòria de cada any fins el 2020.
Per al 2018, el termini de sol·licitud és des del 4 al 19 de setembre.
Les societats mercantils del sector privat, estiguin incloses o no en el règim de comerç d'emissions, qualsevol que sigui la seva forma jurídica, que estiguin vàlidament constituïdes en el moment de presentar la sol·licitud, que realitzin una o diverses activitats en els sectors o produeixin els productes, enumerats en l'annex II de la Comunicació de la Comissió (2012 / C 158/04) sobre directrius relatives a determinades mesures d'ajuda estatal en el context del règim del comerç de drets d'emissió de gasos d'efecte hivernacle, publicada al «Diari Oficial de la Unió Europea», nombre C 158, de 5 de juny de 2012, sota els codis NACE que s'expliciten en el mateix.
Electrònica a la web del Ministeri d'Indústria, Energia i Turisme [URL] AMUNT
80 % dels costos subvencionables, incorregudes en els anys 2016, 2017 i 2018, i el 75 % dels mateixos en 2019 i 2020.
Costos d'emissions indirectes, en relació amb les activitats o productes inclosos en l'àmbit d'aplicació del present Reial decret.
Concurrència competitiva per criteris de priorització:
a) Estar en risc de fuga de carboni, segons el que disposen els apartats 15 i 16 de l'article 10 bis de la Directiva RCDE de la UE, en relació a les activitats o productes definits a l'annex II de les Directrius, per haver incorregut en costos d'emissions indirectes de CO 2, com a conseqüència dels processos de producció i/o haver fet activitats comercials amb tercers països.
b) Haver acreditat activitat productiva durant els corresponents exercicis en què s'efectuïn convocatòries derivades d'aquest Reial Decret.
Els ajuts regulats en aquestes bases són incompatibles amb qualsevol altre ajut que, concedit amb la mateixa finalitat, estigui finançat amb fons comunitaris (fons estructurals, fons de cohesió o qualsevol altre instrument financer).
La Línia Directa d'Innovació és un instrument financer gestionat directament pel CDTI i cofinançat amb Fons Estructurals a través del Programa Operatiu d'Investigació, Desenvolupament i Innovació per i per al benefici de les empreses - Fons tecnològic.
La seva finalitat és el suport de projectes empresarials que impliqui la incorporació i adaptació de tecnologies noves a nivell sectorial, i que suposi un avantatge competitiu per a l'empresa.
També es finançaran actuacions d'adaptació tecnològica dirigides a la introducció a nous mercats.
Es finançaran, sota el règim de mínimis, projectes d'innovació tecnològica els objectius dels quals cobreixin algun dels següents supòsits:
- Incorporació i adaptació activa de tecnologies que suposin una innovació en l'empresa, així com els processos d'adaptació i millora de tecnologies a nous mercats.
- Aplicació del disseny industrial i enginyeria de producte i procés per a la millora tecnològica.
Es tracta de projectes que no només impliquin una modernització tecnològica per a l'empresa sinó un salt tecnològic al sector en el qual es mou l'empresa.
- Aplicació d'un mètode de producció o subministrament nou o significativament millorat (canvis inclosos significatius quant a tècniques, equips i/o programes informàtics).
No es consideren els canvis o millores d'importància menor, l'augment de les capacitats de producció o servei mitjançant la introducció de sistemes de fabricació o logística gaire similars als ja utilitzats o l'abandonament d'un procés.
Fins al 75% del pressupost finançable (fons CDTI), podent assolir el 85% si va cofinançada amb fons FEDER.
Són finançables: actius fixes, fungibles, personal, col·laboracions externes, despeses generals i costos d'auditoria.
Les inversions i despeses han de ser posteriors a la data de presentació del projecte.
El tipus d'interès aplicat dependrà de l'origen de fons assignat a l'ajuda i del període d'amortització triat, en cas de fons CDTI.
- Fons FEDER: Tipus d'interès del 2% anual i període d'amortització de 3 anys, amb amortitzacions semestrals, incloent un any de manca des de la data prevista d'acabament del projecte.
Després de la certificació de la fita única del projecte, havent de presentar una auditoria de despeses prèvia.
Els beneficiaris podran optar a un avançament|bestreta bàsic del 25% de l'ajuda concedida (fins a 300.000 euros) sense garanties addicionals, o fins i tot un 50% o 75% mitjançant la presentació d'avals d'entitats financeres o societats de garantia recíproca amb solvència suficient segons el parer del CDTI, per l'excés de bestreta sobre el bàsic.
La sol·licitud es realitzarà en l'aplicació on-line de projectes, disponible en la seu electrònica del CDTI ( https://sede.cdti.gob.es/ ).
Aquesta línia d'ajuts està subjecta al En conseqüència, el finançament màxim per beneficiari final i any serà el límit que marqui el règim d'ajuts de mínimis establert al Reglament (la CE) núm. 1998/2006 de la Comissió, de 15 de desembre de 2006.
Màxim de 18 mesos des de la sol·licitud.
Programa d'ajuts per incentivar i promoure la realització d'actuacions en el sector industrial que redueixin les emissions de diòxid de carboni, mitjançant la millora de l'eficiència energètica, contribuint a assolir amb això els objectius de reducció del consum d'energia final que fixa la Directiva 2012/27/UE.
Incentivar i promoure la realització d'actuacions en el sector industrial que redueixin les emissions de diòxid de carboni, mitjançant la millora de l'eficiència energètica, contribuint a assolir amb això els objectius de reducció del consum d'energia final que fixa la Directiva 2012/27/UE.
De l'1 de Juliol del 2017 al 31 de desembre de 2018, sempre que no s'hagin esgotat els fons.
168.190.250 €, dels quals el 40% (25.503.600 €) està reservat per a projectes presentats per PIMEs.
El pressupost inicial de 63,8 M€ ja està esgotat.
PIME o grans empreses, en instal·lacions del sector industrial, el CNAE de les quals 2009 es trobi dins dels que es relacionen en la base sisena o per empreses de serveis energètics.
El procediment per a la tramesa telemàtica de la sol·licitud i documentació que ha d'acompanyar a la mateixa, serà publicat en la web de l'IDAE.
Mesura 1: Millora de la tecnologia en equips i processos industrials (inversió elegible entre 75.000 i 50.000.000€).
La proporció econòmic-energètic màxima ha de ser de 14.379 euros (inversió elegible)/tep (estalvi energia final), i el seu període de recuperació simple, no pot superar la vida útil de la instal·lació executada.
Mesura 2: Implantació de sistemes de gestió energètica industrials (inversió elegible entre 30.000 i 50.000.000€).
La proporció econòmic-energètic màxima ha de ser de 14.501 euros (inversió elegible)/tep (estalvi energia final), ha de complir amb la Norma UNE-EN ISO 50001 relativa als sistemes de gestió energètica, i el seu període de recuperació simple, no pot superar la vida útil de la instal·lació executada.
Màxim del 30% de la inversió elegible.
Elaboració dels projectes tècnics relacionats amb les actuacions, els costos de direcció facultativa, els costos d'execució de l'obra civil (sempre que no superi el 20% de la inversió elegible i els de muntatge de les instal·lacions); els equips, materials i instal·lacions auxiliars necessàries, els costos de transport, els d'assistència tècnica i tots aquells necessaris segons estableixi la normativa vigent que demostrin estar lligats a l'execució del projecte, així com els costos necessaris per a la legalització de les instal·lacions i l'obtenció de les llicències requerides en les diferents fases del projecte, tant dels col·legis professionals com de les diferents administracions afectades.
Només factures amb data posterior a la data de sol·licitud
Procediment de conceció de bestretes sobre els ajuts atorgats.
Reglat (Concurrència competitiva simple: atorgant-se les sol·licituds que compleixin amb tots i cada un dels requisits establerts, per ordre de data de registre de la sol·licitud).
Els ajuts podran ser objecte de cofinanciació amb fons FEDER del periodo 2014-2020, dins el Programa Operativo de Crecimiento Sostenible.